
NARVA LINNAVALITSUS

MÄÄRUS



Narva                                                                             	_____.11.2021. a. nr _______ 



Haridusasutuste tegevuskulude
arvestuslike maksumuste kinnitamine


Määrus kehtestatakse vastavalt koolieelse lasteasutuse seaduse § 27 lõikele 7 ja põhikooli- ja gümnaasiumiseaduse § 83 lõikele 5

§ 1. Kinnitada 2022. aastaks Narva munitsipaalkoolide õppekoha tegevuskulu arvestuslik maksumus ühe õpilase kohta 643 eurot.

§ 2. Kinnitada 2022. aastaks Narva munitsipaallasteasutuste majandamiskulude, personali töötasu ja sotsiaalmaksu ning õppevahendite kulu arvestuslik maksumus ühe lapse kohta        5 201 eurot.

§ 3. Määrus jõustub seadusega sätestatud korras.





Ants Liimets
Linnapea                  		Üllar Kaljuste
	Linnasekretär	












NARVA LINNAVALITSUSE KULTUURIOSAKOND
Narva Linnavalitsus
Peetri plats 5	
20308 NARVA	29.11.2021. a nr 3.1-19/13
ÕIEND
Määrusega kinnitatakse 2022. aastaks Narva linna munitsipaalharidusasutuste tegevuskulu arvestuslik maksumus (edaspidi TKAM) ühe lapse kohta nende tegevuskulude osaliseks katmiseks teiste omavalitsuste poolt (laste hoiuteenuse kulud, kelle elukoht rahvastikuregistri järgi asub nende valdade või linnade haldusterritooriumil ja kes külastab Narva linna munitsipaalharidusasutust).
TKAM on arvestatud lähtudes Narva linna 2022. a eelarve eelnõust ja arvestades lisavahendeid, mis suunatakse alates 01.01.2022 kuutöötasu alammäära oodatava tõusuga seotud kulude katmiseks (edaspidi lisavahendid) ja mis on reserveeritud Narva linna eelarves:
· Narva linna munitsipaalkoolide (edaspidi koolid) põhieelarve planeeritava kulusumma 3 354 709 eurot jagatud Narva koolides õppivate õpilaste arvuga seisuga 10.11.2021 hariduse infosüsteemi andmetel (5 220 õpilast);
· Narva linna munitsipaallasteaedade (edaspidi lasteaiad) põhieelarve planeeritava kulusumma                  12 150 505 eurot jagatud Narva lasteaedades käivate laste arvuga seisuga 10.09.2021 hariduse infosüsteemi andmetel (2 336 last).
Põhieelarve planeeritava kulusumma arvestamisel kasutati järgmiste dokumentide andmeid: Sotsiaalministeeriumi 02.11.2021 kirjaga nr 1.2-2/134-1 kooskõlatamiseks edastatud Vabariigi Valitsuse määruse eelnõu, meie 12.11.2021 kiri nr 3.1-8/10293-4 ja Narva Linnavalitsuse Rahandusametile e-posti teel 07.10.2021 edastatud meie kiri 2.1-4/8177-4.
Koolide  põhieelarve planeeritav kulusumma suuruses 3 354 709 eurot arvestati meie 12.11.2021 kirja nr 3.1-8/10293-4 lisas 2.4 toodud tegevusalade 09212 “Põhi- ja üldkeskharidus“, 09600 “Koolitransport“, 09601 “Koolitoit“ ja 09602 “Öömaja“ all 2022. a põhilise kulueelarve eelnõu (3 233 853 eurot, v.a muud üldhariduskulud 200 420 eurot) ja lisavahendite (120 856 eurot) summeerimise teel.
Lasteaedade põhieelarve planeeritav kulusumma suuruses 12 150 505 eurot arvestati meie 12.11.2021 kirja nr 3.1-8/10293-4 lisas 2.4 toodud tegevusala 09110 “Alusharidus“ all 2022. a põhilise kulueelarve eelnõu (11 867 096 eurot, v.a muud alushariduskulud 242 740 eurot) ja lisavahendite (283 409 eurot) summeerimise teel.
2022. aastaks tõuseb koolide TKAM võrreldes 2021. aastaga 0,6% võrra (2021. aastal  639 eurot) põhjusel, et nendes õppivate õpilaste arv väheneb 5,3% võrra (2021. aastal seisuga 10.11.2020 – 5 514 õpilast) ja arvestades 2022. a põhieelarve planeeritava kulusumma kärpimist 4,8% võrra (2021. aastal – 3 523 914 eurot), mis on seotud sellega, et alates 01. septembrist 2021. a anti Narva Eesti Gümnaasiumi pidamine üle riigile.
2022.  aastaks tõuseb lasteaedade TKAM võrreldes 2021.  aastaga 8,0% võrra (2021. aastal – 4 815 eurot) põhjusel, et nendes käivate laste arv väheneb 3,6% võrra (2021. aastal seisuga 10.09.2020 – 2 422 last) ja arvestades 2022. a põhieelarve planeeritava kulusumma suurenemist 4,2% võrra (2021. aastal – 11 662 881 eurot) seoses täiendavate vahenditega, mis suunatakse lasteaedade õpetajate kuutöötasu alammärade oodatavaks tõusuks alates 01. jaanuarist 2022. a.

